
Denominatio  et  definitio  morbi. 


J^Hedici  antiquioris  aevi ,  quorum  princeps  Stahi  in¬ 
notuit,  de  natura  processus  arthritici  clariorem  conce¬ 
ptum  sibi  compararunt,  quam  recentiores,  qui  ab  in¬ 
flammatione  articulorum  seducti,  essentiam  morbi  ne¬ 
glexerunt,  haemorrlioidemque  a  podagra  separarunt. 
Recentissimis  autem  temporibus  ubique  fere  receptum 
est  usu,  arthritidis  nomine  insignire  morbum  sui  gene¬ 
ris  ,  cujus  causa  proxima  est  functio  systematis  abdo¬ 
minalis  et  venae  portarum  a  norma  deflectens  cum  sub- 
sequa  dyscrasia  sanguinis ,  formatione  materiei  propriae 
arthriticae  et  exinde  evoluta  constitutione  arthritica. 


Character  physiologicus. 

V  •  '  .  .  f 

1.  Sedes  eminens  est  venae  portarum  systema , 
in  quo  prima  processus  arthritici  conspicies  sympto¬ 
mata.  En  constantiora :  sensum  pressionis  et  oppletio- 
nis  imo  palpitationis  trunci  venae  portarum ,  regionem 
inter  hepar  et  lienem,  umbilicum  et  scrobiculum  cor¬ 
dis  tumidam  aliaque,  quarum  causa  proxima  est  functio 


♦ 


6 

organorum  nominatorum  ,  maxime  hepatis  alienata  , 
jam  e  colore  proprio  cognoscenda. 

2.  In  sanguine  systematis  venae  portarum  produ¬ 
ctum  formatur  sui  generis,  acidum,  in  organis  huic 
venae  adnexis  modo  primario ,  in  urinis  aliisque  secre¬ 
tis  modo  secundario  sese  prodens. 

3.  Producto  morboso  ad  certum  usque  gradum 
evecto  series  phoenomenorum  conspicitur  de  eliminatione 
materiei  morbosae  testantium.  Peragitur  autem  elimina¬ 
tio  vel  per  arterias  vel  per  venas.  In  primo  casu  po¬ 
dagra,  in  altero  haemorrhois  oritur;  ex  quibus  patet, 
utrumque  morbum  primarie  unum  eundemque  esse  et 
nonnisi  stadio  eliminationis  separari. 

4.  Sanguis  venae  portarum  dyscrasiam  init,  quam 
non  directe  quidem,  verum  tamen  ex  mutata  bile  et  uri¬ 
nis  cognovimus. 

Quamvis  systema  venae  portarum  focus  sit  arthri¬ 
tidum,  nihilominus  et  systema  nervorum  magnam  in 
compassionem  trahitur  ;  et  quidem  a)  nervi  automatici, 
quorum  turbae  somno  inquieto,  diversis  sensationibus 
morbosis ,  imo  symptomatibus  I13  pochondriasis  aut  me¬ 
lancholiae  typoque  tertiano ,  affectionem  provinciae  au- 
tomaticae  indigitante  produntur  atque  cum  insultibus 
finiuntur;  b)  nervi  organorum  eliminationem  susci¬ 
pientium. 

i, 

Character  anatomicus. 

Mutationes  inveniuntur  in  quibusdam  organis  aliae 
constantes,  aliae  mutabiles.  Pertinent  ad  priores: 
lumen  venae  portarum,  hepaticae,  imo  cavae  infe¬ 
rioris  a  hepate  usque  ad  cor  dilatatum ;  parietes 
illarum  firmiores,  crassiores,  obscuriores;  sanguis  ve¬ 
nosus  magis  ater;  posterioribus  adnumerabis  plioe- 

nomena  alia  processui  haemorrhoidali ,  alia  arthritico 
propria.  In  haemorrhoide  occurrit  desorganisatio  pro¬ 
vinciae  venosae  plus  aut  minus  extensa,  praecipue  ve¬ 
narum  organa  pelvis  prospicientium,  nonnunquam  imo 
venarum  omnium  ,  quae  facilius  discinduntur  tunicaque 
sua  externa  partibus  adjacentibus  firmius  adhaerent. 
In  arthritide  autem  proxime  provincia  arteriosa  affe- 
cta  invenitur.  Discrimen  processus  morbosi  utrius- 
que  provinciae  eminentissime  in  corde  adparet,  cujus 
pars  dextra  ab  haemorrhoide ,  pars  vero  sinistra  ab 
arthritide  corripitur,  illa  aneurysma  passivum,  haec 
majorem  soliditatem  substantiae  muscularis  et  deposi¬ 
tionem  calcariae  uricae  ,  phosphoricae  et  laeticae  in 
apparatum  valvularum  exhibens. 

Praeter  systema  venae  portarum,  qua  sedem  prima¬ 
riam,  et  praeter  systema  nervorum  praecipue  automati- 
corum  et  reliqua  systemata  participia  seinper  sunt,  in 
specie  sub  processu  arthritico,  in  quo  ineunte  stadio 
eliminationis  febris  adparet,  cujus  character  est  ple¬ 
rumque  erethicus,  nonnunquam  in  inflammatorium,  alias 
in  torpidum  inclinare  solitus.  Primum  contingere  ob¬ 
servatur,  si  arteriae  processum  eliminationis  susci¬ 
piunt  ,  si  individuum  non  in  aetate  provectum ,  sed 
robustum,  arteriosum ,  eliminatio  ipsa  valida ,  organon 
hanc  perficiens  irritabile  est  morbusque  non  diu  du¬ 
rat  5  alterum  in  casibus  oppositis. 

'  ■  ^  V  ■* J  -  i  <  ,  .  .  J 

Aetiologia. 

♦-»»*:  i  '  j  *  i  »  -  > 

Causae  disponentes. 

1.  Aetas. 

Processus  arthriticus  non  corripit  pueros,  imo 
nec  juvenes,  nisi  potentiae  nocivae  validae,  praesen¬ 
te  dispositione  haereditaria,  vim  suam  exercuerint* 

2.  Dispositio  haereditaria. 

Proles  a  parentibus  eodem  morbo  laborantibus 
progeniti  ,  certa  aetate  facilius  corripiuntur  aliis. 

3.  Habitus ; 

a)  arthriticus  ,  sese  compage  corporis  procera  ,  fir¬ 
ma  ,  thorace  lato,  organisque  respirationis  bene 
conformatis  prodens  ; 

b)  haemorrhoidarius,  cujus  signa  sunt  thorax  angu¬ 

stus  ,  hepar  magnum  ,  abdomen  expansum ; 

cj  atrabiliarius. 

4.  Processus  morbosi  analogi: 

Rheumatismus ,  syphilis,  imo  scrophulosis. 

r 

Causae  excitantes . 

1.  Quae  organorum  digerentium  modo  sive  dire¬ 
cto  sive  indirecto  debilitatem  causare  valent  potentiae, 
arthritidi  aut  haemorrhoidi  provocandae  pares  sunt. 
Directe  debilitant:  vi,ctus  vilis,  insipidus,  parcus 5 
coitus  immaturus,  nimius  etc.  5  indirecte  vero  victus 
multum  nutriens ,  condimentis  obrutus ,  potulenta  spi- 
rituosa  immodice  hausta,  drastica  imprudenter  in  usum 
vocata  etc. 

2.  Quaecumque  processum  chilificationis  eo  alte¬ 
rant,  ut  partes  combustibiles  augeantur,  e.  g.  vita  se¬ 
dentaria,  aer  corruptus  etc. 

* 

Momenta  hucusque  enumerata  anomaliis  in  vena 
portarum  producendis  paria  sunt;  quod  vero  hoc  ma¬ 
lum  primarium  in  altero  arthritidem,  in  altero  haemor- 

rhoidem  producat,  a  diversis  dependet.  Occurrit  quip¬ 
pe  arthritis  saepius  haemorrhoide  in  sexu  virili ,  in 
individuis  habitus  arthritici,  sub  potentiis  directe  no¬ 
centibus  ,  in  regionibus ,  quarum  incolae  solis  fere 
carnibus  vescuntur ,  regnante  genio  epidemico  inflam¬ 
matorio.  Haemorrhois  olim  frequentius  deprehendeba¬ 
tur,  quum  moris  fuisset,  tincturis  amaris,  plerumque 
aloen  continentibus.,  scopo  prophylactico  contra  mala 
multifaria  uti. 

Decursus  morbi  totius  chronicus  est,  singulorum 
paroxysmorum  vero  modo  chronicus  modo  acutus  imo 
acutissimus. 

Exitus  sunt: 

1.  Sanitas  perfecta; 

2.  Sanitas  partialis.  Productum  morbosum,  pro 
diversitate  organorum,  in  quibus  deponitur,  diversas 
producit  functionum  turbas.  Sic  motus  difficilis,  quin 
anch}4osis  in  articulis ;  stenocardia,  angina  pectoris  in 
corde  etc.  oriuntur; 

3.  Alii  morbi,  d)  Inflammatio,  quae  praecipue  e 
processu  eliminationis  turbato  aut  suppresso  oritur, 
bj  hydrops  vel  activus  vel  passivus;  c )  febris  inter¬ 
mittens  ;  d)  tuberculosis,  praeprimis  cerebri  et  pulmo¬ 
num;  e)  morbi  psychici,  saepissime  melancholia; 

4.  Mors ,  quae  sub  processu  stricte  sic  dicto  ar¬ 
thritico  vel  vehementia  febris  cum  subsequa  exhaustio¬ 
ne  virium  vitalium ,  vel  suppresso  insultu  articulo¬ 
rum  arthritico ,  vel  viribus  vitalibus  sensim  exhaustis 
et  aliis  inducitur.  Haemorrhois  autem  lethalis  evadit 
nunc  vehementia  haemorrhagiae,  nunc  suppressione 
eliminationis  et  similibus. 

Prognosis. 

Processus  arthriticus  in  genere,  quousque  limi¬ 
tes  suos,  systema  nempe  venae  portarum  non  trans¬ 
gressus  est,  morbum  sistit  molestum  quidem,  ast, 
nisi  per  annos  jam  perstiterat,  non  periculosum.  Sic 
et  singuli  paroxysmi,  quamdiu  decursus  normalis  gra¬ 
dusque  medius  manserit,  periculo  carent,  quod  quan¬ 
do  intrare  possit,  ex  exitibus  utriusque  formae  perspi¬ 
cies.  Quoad  sanationem  adnotandum  est,  morbum  quam¬ 
vis  difficile  eradicandum  esse,  non  tamen  omni  me¬ 
delae  illudere. 


Therapia. 

Indicatio  prophilactica. 

Dispositione  haereditaria  praesente  maximi  mo¬ 
menti  est,  jam  a  prima  aetate  talem  vivendi  rationem 
et  occupationem  inducere ,  ut  evolutio  morbi  praepe¬ 
diatur  aut  saltem  in  longinquum  protrahatur. 

Indicatio  causae. 

IIuc  spectat  imprimis  regimen  diaeteticum.  Ali¬ 
menta  itaque,  directe  systema  gastricum  debilitantia 
commutentur  cum  magis  nutrientibus ,  iisque  magis 
e  regno  animali  quam  vegetabili  desumendis  5  victui 
autem  multum  nutrienti,  condimentis  diviti,  potulen¬ 
tis  spirituosis  contraria  substituantur.  Praeterea  com¬ 
mendandus  est  aer  liber,  purus,  siccus,  motus  in  eo 
frequens  ,  diligens  corporis  virium  exercitium ,  tempe¬ 
statis  vicissitudinibus  adsuescendi  conatus  5  frequens 
balneorum  egelidorum  et  frigidorum  usus ,  natationes  ; 
vestitus  anni  tempori  adcommodatus,  cupidinum  atque 
pathematum  refraenatio. 

Indicatio  morbi. 

^Cura  processus  arthritici  in  genere  duplex  est: 
morbi  totius  et  singulorum  paroxysmorum.  In  primo  ca¬ 
su  indicationes  duae  sunt  implendae : 

a )  formationem  et  accumulationem  producti  morbosi 
praecavere; 

b~)  accumulatum  evehere. 

Indicationi  primae  regimen  diaeteticum  jam  expo¬ 
situm  pro  maxima  parte  respondet.  Succurritur  huic 
praeterea  alcalia  porrigendo  et  secretiones  cunctas  pro¬ 
movendo.  Hinc  tantae  laudes  diaphoreticorum  ,  diureti¬ 
corum  et  catarthicorum  in  arthritidum  formis.  Quae  me¬ 
dicamenta  non  sine  discrimine  in  usum  vocanda  esse, 
sponte  elucet;  medicus  potius  semper  attentissimus  sit 
oportet,  qua  via  moliatur  natura  eliminationem,  qualis 
regnet  character  en  -  et  epidemicus  etc.  Inde  etiam 
concipiuntur  tantae  medicorum  contradictiones  respectu 
medicamentorum ,  altero  diaphoreticis ,  altero  aliis  lau¬ 
des  summas  tribuente.  —  Ut  producta  morbosa  destruan¬ 
tur  et  in  statum  neutralem  transducantur ,  iterum  alca¬ 
lia  praestantissima  sunt  remedia. 

In  cura  paroxysmorum  singulorum  ante  oculos  te¬ 
neas  necesse  est,  paroxysmos  significationem  habere 
criticam;  ex  quo  sequitur,  quod 

a)  non  sine  damno  evolutio  paroxysmi  turbari  pos¬ 
sit  ,  quum  productum  morbosum  versus  alia  or¬ 
gana  petere  cogeretur  ; 

bj  suppressio  eliminationis  jam  evolutae  aegris  ma¬ 
ximum  periculum,  imo  mortem  adferat. 

Id  quod  de  affectione  topica  prolatum  est ,  valet 
etiam  de  febri  concomitante,  quae  nequaquam  qua  sim- 

plex  synocha  considerari  depletionibusque  sanguinis 
praescindi  patitur,  quin  morbus  organa  peripherica  re¬ 
linquat.  Hinc  febris  nonnisi  mitiganda  est,  si  valida 
deprehenditur. 

Indicatio  symptomatica. 

Sub  decursu  morbi  conspiciuntur  subinde  sym¬ 
ptomata  totam  medici  attentionem  postulantia,  qualia 
sunt :  haemorrhagiae  validae  in  haemorrhoide ,  in¬ 
flammatio  ,  exulceratio  mariscarum  etc. 


Haemorrhoides. 

A.  Haemorrhoides  regulares. 


Symptomatologia. 

1.  Stadium  affectionis  venae  portarum. 

Organa,  huic  venae  adnexa,  sensum  pressio¬ 
nis,  plenitudinis,  tumescentiae  prae  se  ferunt.  His  ac¬ 
cedunt  turbae  chylopoeseos  5  dyspepsia  nempe  cum  bu¬ 
limia  alternans ,  sensus  pressionis  post  pastum ,  ructus 
male  olentes,  acidi,  pyrosis;  alvus  nunc  obstipa,  nunc 
diarrhoica,  color  luridus,  segnities ,  signa  hypochon- 
driasis,  quae  omnia  tempestate  calida,  cibis  et  potibus 
irritantibus ,  spirituosis,  praeprimis  vino  et  coffea  au¬ 
gentur.  Duratio  hujus  stadii  est  varia. 

^  .  ■  ' »  2  ‘  *  j  '  *  ‘  \  f  ■  '  1  t  <  i  •  .  •>  ,  >  .  *  * 

2.  Stadium  congestionis. 

Aegroti  torquentur  doloribus  trahentibus,  pre¬ 
mentibus  ,  scindentibus  ad  regionem  sacralem  sub- 

inde  usque  ad  femur  protensis  et  tumore  ve¬ 
narum  haemorrhoidalium  semper,  saphenae  in  femi¬ 
nis  saepius  quam  viris  notatis.  Tumores  venarum 
aut  infra  aut  supra  ani  sphincterem  inveniuntur ;  hinc 
haemorrhoides  coecae  externae  vel  internae ,  quae  vel 
simplices  vel  inflammatae ,  exulceratae  imo  gangraeno¬ 
sae  sunt. 

3.  Stadium  secretionis. 

Congestione  intestini  recti  ad  summum  gradum 
evecta,  aegri  ad  sellam  coguntur,*  subinde  sub  do¬ 
loribus  vehementissimis  excrementa  alvina  evacua¬ 
turi  pauco  muco  et  sanguine  signata.  Cum  sangui¬ 
ne  minori  aut  majori  copia  serius  profluente  sym¬ 
ptomata  congestionis  abdominalis  minuuntur  aut  peni¬ 
tus  cessant. 

Symptomata  concomitantia  sunt: 

a)  sudor  haemorrhoidalis  inter  nates,  in  facie  femo¬ 
rum  interna  et  in  genitalibus  adparens,  proprie 
olens  et  corrodens ; 

b)  impetigo  haemorrhoidalis,  quae  occurrit  in  locis 
nunc  nominatis,  serius  etiam  aliunde,  nunquam 
vero  in  facie,  sub  forma  macularum  rubrarum 
vesiculis  copiosis  obsitarum  $ 

c)  degeneratio  membranae  mucosae  rectum  obve- 
stiente  in  eo  consistens,  quod  membrana  mucosa 
incrassata  et  firmior,  parietes  venarum  quoque 
firmiores  fiant  saccosque  forment  variae  magnitu¬ 
dinis  nunc  laxos  nunc  sanguine  tumentes. 

B.  Haemorrhoides  irregulares. 

Sub  hoc  nomine  intelligimus  haemorrhoidem ,  in 
qua  stadium  congestionis  et  secretionis  non  venae  inte¬ 
stini  recti  sed  aliorum  organorum  suscipiunt.  Pertinent 
huc  proxime  intestina  tenuia  et  lien,  quae  sub  forma 
Melenae  sive  morbi  nigri  Hippocratis,  in  primo  casu 
deorsum,  in  altero  sursum,  materiam  propriam  atram, 
piceam  eliminant.  Sic  et  renes,  vesica  urinaria,  nec 
non  uterus  congestionem  et  secretionem  perficiunt. 

i 

Ast  non  solum  organa  infra  diaphragma,  sed  et 
plura  supra  illud  sita  haemorrhoide  corripiuntur  \  cor 
puta  sub  forma  aneurismatis  passivi,  pulmones,  cere¬ 
brum  et  medullam  spinalem. 

Utrum  in  hoc  an  illo  organo  sedem  figat  hae- 
morrhois ,  partirn  a  potentiis  decursum  a  norma  deflec¬ 
tentibus,  partim  a  potentiis  diversa  organa  irritantibus 
dependet. 

Aetiologia. 

Causae  internae  et  externae  maxima  pro  parte 
cum  iis  coincidunt,  quae  prius  adnotabantur  in  tractatu 
de  arthritidum  formis  in  genere. 

Exitus. 

1.  Sanitas. 

Hic  interest,  discrimen  facere  inter  terminationem 
singulorum  paroxysmorum  et  totius  morbi,  quorum  prio¬ 
res  absque  crisibus,  posterior  autem  his,  saepissime  per 
tractum  intestinalem  perfectis  finiunt.  Caveas  tamen, 
ne  haemorrhoidem  decrepiditate  adpropinquante  aut 

jam  praesente  ex  atonia  cessantem  qua  sequelam  morbi 
fauste  judicati  habeas. 

2.  Sanitas  partialis. 

Evolvitur  nempe  nonnunquam  inflammatio  vaso¬ 
rum  haemorrhoidalium  cum  sequente  gangraena  aut 
exulceratione,  quarum  posterior  causa  evadit  fistula¬ 
rum  ani. 

*  1  "V 

3.  Alii  morbi ,  et  quidem 

a)  arthritis  stricte  sic  dicta  ; 

b)  tuberculosis ,  praeprimis  ventriculi  ad  pilorum; 

c)  carcinoma  prostatae,  uteri,  intestini  recti; 

dj  inflammatio; 

ej  hydrops; 

>  s 

f)  mania  abdominalis,  sub  qua  aeger,  alvo  pertina¬ 
citer  obstipa  ideam  fixam  gerit,  sese  de  crimine 
commisso  judicio  traditum  iri.  c 

4.  Mors,  quae  sequitur  vel  vehemente  haemorrha¬ 
gia  ,  vel  desorganisatione  organi  nobilioris  etc. 

•  /  ■  , ,  f  *  ’  r 

Prognosis. 

Diversa  est. 

Infaustam  minantur  dispositio  hereditaria;  mor¬ 
bus  mature  intrans;  stadium  posterius;  causae  exci¬ 
tantes  non  aut  difficulter  amovendae;  formae  anoma- 
lae;  haemorrhagiae  profusae;  exitus  in  degenerationem 
organorum. 

Therapia. 

Indicatio  prophilactica. 

Locum  habet  dispositione  hereditaria  vel  imo  ha¬ 
bitu  haemorrhoidali  praesentibus,  evitando  causas,  sta- 
sim  abdominalem  aut  incitationem  pelvinam  adferentes. 

Indicatio  morbi. 

Duplex  est :  morbi  totius  et  paroxysmorum  sin¬ 
gulorum. 

Morbum  totum  tractantes  sequentia  observent: 

1.  Evehatur  ex  organismo  productum  morbosum  in 
systemate  venae  portarum  sese  continuo  formans ,  cui 
scopo  omnia  collatoria  inservire  possunt,  praeprimis 
cutis  externa  et  canalis  intestinalis,  quae,  neglectis 
reliquis  sola ,  quamvis  vitiose ,  olim  impendebantur. 
Quo  organo  se-  et  excretorio  maxime  uti  necesse  sit, 
a  genio  en-  et  epidemico,  individualitate  et  a  quibus¬ 
dam  nutibus  naturae  dependet,  ut  in  generalibus  doce¬ 
batur.  —  Inter  medicamenta,  quae  producto  morboso 
efferrendo  paria  sunt,  sulfuret  crystalli  tartari  maximam 
sibi  laudem  meruerunt.  Saepissime  autem  necessarium 
est,  ut  facilius  scopum  nominatum  assequamur,  alcali- 
bus  fixis  aut  terris  alcalinis,  acida  praevalentia  neutra- 
lisantibus  uti.  Symptomata  nervorum  abdominalium  sub 
forma  colicae  vel  spasmi  haemorrhoidalis  nota  amovenda 
sunt,  id  quod  valent  asa  foetida,  gumini  ammoniacum, 
galbanum,  achillea  millefolium.  Vide  tamen,  ne  vehe¬ 
mentem  congestionem  aut  jam  inchoantem  inflammatio¬ 
nem  ex  haeinorrhoide  suppressa  ortas  pro  colica  ha¬ 
beas  aegroque  detrimentum  pares. 

.Organis  digestionis  semper  debilibus  succurrendum 
est  medicamentis  roborantibus  gradui  languoris  adcom- 
raodatis  nec  non  regimine  diaetetico  supra  jam  exposito. 

Sunt  etiam,  qui  lac,  fructus  horraeos  et  aquas 
soterias  commendant.  Priora  duo  vix  aliquid  valent, 
quum  generationem  acidorum  facile  adjuvent;  aquae 
soteriae  omnino  sunt  remedia  divina,  nequaquam  tamen 
sine  discrimine  adhibenda.  Ex  aquis  salinis  (solventes 
acidulae  carbonicae,  K  ais  er)  Salzbrunnensis  etKis- 
singensis  individuis  conveniunt  plethoricis ,  qui  coenain 
gerunt  lautam  et  luxuriosam  vitamque  sedentariam,  in 
primo,  ad  summum  secundo  morbi  stadio ;  thermae  vero 
Carolinae  et  Wisbadenses,  ubi  praeterea  arthritis  et 
haemorrhois  alternant;  nunquam  autem  aegris  sensilio¬ 
ribus,  vitae  pauperae  et  intentionibus  mentis  adsuefa- 
ctis.  His  potius  aquae  sedativae,  quarum  primaria  Ga- 
stunensis  est,  maximae  erunt  saluti.  Aquis  ferratis  utan¬ 
tur  posteriores,  postquam  sedativam  adhibuerant,  aut, 
qui  haemorrhagiis  in  statum  torporis  dejecti  sunt; 
aquae  denique  hydrothionicae  quadrant  in  haemorrhoide 
sub  forma  herpetis  adparente  aut  cum  impetigine  psorico 
vel  herpetico  complicata. 


1.  Therapia  haemorrhoidum  normalium. 

In  tractamine  haemorrhoidum  semper  ante  oculos 
haberi  oportet,  secretionem  significationis  esse  criticae, 
unde  sequitur,  haemorrhoides  fluentes  nunquam  repente 
supprimendas,  sed  secundum  characterem  tractandas 
esse.  Methodus  itaque  exspectativa  sit  in  plurimis  ca¬ 
sibus,  nisi  res  aliam  jubeat,  idquod  obtinet,  si  chara¬ 
cter  erethicus  in  inflammatorium  aut  torpidum  mutatur, 
aut  fluxus  sanguinis  vel  exiguus  est ,  vel  penitus  desi¬ 
deratur.  Posteriori  casu  fluxum  adjuvare  interest ,  non 
tamen  ope  aloes  aliorumque  pellentium,  ut  olim  inoris 
erat,  sed  pediluviis,  cucurbitulis  siccis  in  internam  fe¬ 
morum  faciem  adplicatis,  hirudinibus,  vaporibus,  bal- 

ncis  interne  saponaria,  taraxaco  ,  gramine ,  kali  tar- 
trico  acidulo  et  neutro.  Fluxus  e  contra  vehemens  mi¬ 
nui,  aut  exhaustionem  minans  supprimi  debet,  et  qui¬ 
dem  fluxus  per  rexim  mariscae  turundis ,  et  remediis 
stipticis  etc. ,  e  secretione  autem  nimia  ortus  remediis 
internis:  acidis,  aut  his  a  ventriculo  recusatis,  salibus 
ferratis,  alumine  solo,  vel  gummi  kino  juncto  restrin¬ 
gitur  vel  penitus  prohibetur.  Vasis  haemorrhoidalibus 
inflammatis  opponuntur  remedia  antiphlogistica  topica$ 
hirudines  puta  in  vicinitate  tumorum  adposita,  catapla¬ 
smata  emollientia,  vapores  et  balnea  tepida.  Inflam¬ 
matio  in  suppurationem  properans,  calore  humido  ma¬ 
turetur,  abscessusque  modo  aperiatur,  ut  fistula  ani 
evitetur.  Quodsi  autem  magnitudine  tumoris  excretio 
alvina  difficillima  fit,  imo  penitus  prohibetur,  incisio 
tumoris  sola  valet,  contentum  sanguinem  amovere  ex- 
cretionemque  alvi  restituere. 

2.  Therapia  haemorrhoidum  anomalarum. 

In  curandis  formis  animalis  indicationes  obtinent 
sequentes  : 

1.  Haemorrhoidem  anomalam  in  normalem  con¬ 
vertere,  id  est,  congestionem  sanguinis  versus  anum 
dirigere  ibique  secretionem  restituere. 

Ad  quem  scopum  assequendum  magni  momenti  est 
distinguere : 

.  < 

a)  utrum  haemorrhoides  jam  fluentes  sensim  cessa- 
rint  aut  repente  suppressae  sint  \  an 

b)  statim  formam  anomalam  induerint. 

Haemorrhoides  repente  suppressae  omni  cona¬ 
mine  fluentes  restituantur  oportet  phlebotomiis  in 
pede  ,  hirudinibus  ad  anum,  cucurbitulis  cruentis 
ad  internam  faciem  femorum ,  frictione  femorum  pan¬ 
no  laneo.  Interne  ordinentur  eccoprotica  mitiora ,  imo 
fortiora,  uti  pulpa  tamarindorum,  sales  tartrici,  .sulfu- 
rici.  In  alio  quocumque  casu  congestio  ad  anum  non¬ 
nisi  sensim  ducitur.  Aloe,  huic  scopo  olim  sine  dis¬ 
crimine  commendata,  convenit  solummodo  individuis  tor¬ 
pidis,  in  quibus  praeterea  nec  congestio  ad  alia  organa, 
nec  irritatio  systematis  sanguiferi  observatur,  Ast,  etiam 
ubi  usus  hujus  remedii  non  contraindicatur,  semper  cau¬ 
tissime  adhibendum  et  tartaro  tartarisato  aut  aliis  sali¬ 
bus  neutris— praesentibus  autem  symptomatibus  systema¬ 
tis  nervosi  abdominalis — aqua  Iaurocerasi  copulandum 
est.  Postquam  sub  usu  aloes,  sulfuris  aut  meri  aut  the- 
rebinthinae  juncti  tumor  vasorum  haemorrhoidalium  et 
pruritus  ad  anum  inducti  fuerant,  congestio  in  secretio¬ 
nem  remediis  jam  notis  convertatur.  Tumore  venarum 
laxo  symptomatibusque  nervosis  praevalentibus  achil- 
lea  millefolium  et  aloe  quadrant,  quae  pediluviis  irritan¬ 
tibus  adjuvantur. 

2.  Quae  congestione  haemorrhoidali  premuntur, 
organa  liberare.  Quod  assequeris  non  solum  derivanti¬ 
bus  modo  enumeratis  sed  praecipue  evitando  quaecum¬ 
que  irritantia  atque  adhibendo  organa  a  congestione  li¬ 
berantia.  Organo  itaque  ob  copiam  sanguinis  congesti 
in  functione  inhibito  sanguis  detrahatur. 

3.  Irritationem  organi  congestione  haemorrhoida¬ 
li  obruti  obtundere  narcoticis. 

Quodsi  in  haemorrhoide  anomak  stadium  conge¬ 
stionis  in  illud  secretionis  abiit ,  indicationes  locum 

habent  haemorrhagiarum,  quas  impleturi  non  praetervi- 
dearnus  malum  cardinale,  id  est  haemorrhoidem  ano- 
malam. 


Arthritis  stricte  sic  dicta. 


A.  Arthritis  normalis. 

•  v 

4 

Symptomatologia. 

1.  Stadium  formationis  materiei  morbosae  cum  illo 
haemorrhoidum  concordat. 

2.  Stadium  eruptionis.  Communiter  tempore  noctur¬ 
no  insultus  arthriticus  irruit  articulationem  digiti  primi 
unius  vel  utriusque  pedis,  nonnunquam  et  alias  articu¬ 
lationes  sub  symptomatibus  inflammationis  affectione  fe¬ 
brili  notatae. 

\ 

3.  Stadium  floris.  Symptomatibus  inflammationis 
localibus  vix  mutatis  febris  pedetentim  decrescens  sub 
decursu  normali  versus  diem  14.  evanescit. 

1  )  J  .  .  4  i  *  U  J  4  i  4  i  * 

4.  Stadium  desquamationis.  Dolores  articulorum, 
facultate  movendi  non  iterum  redeunte  in  sensum  pruri¬ 
tus  mutantur  cutisque  desquamatur.  Quo  facto  aegri  re- 
convalescunt,  usque  dum  citius  aut  serius  novus  intret 
insultus. 

B.  Arthritis  anomala. 

Fonnae  arthritidis  anomalae  sunt : 

1.  Arthritis  articulorum: 

a)  chronica,  cujus  symptomata  restringuntur  ad 
dolorem  prementem  et  temperaturam  quidquam  adauc¬ 
tam; 

b)  oedematosa,  in  qua  tumor  et  facilis  rubor  arti¬ 
culationis  pedis,  primo  periodice  revertens,  serius  ad  ge¬ 
nu  usque  propagatur  doloribusque  scindentibus  ab  alio 
oedemate  dignoscitur. 

2.  Arthritis  ossium  vel  cranium  vel  vertebras  oc-' 
cupans,  exostosesque  causans,  quibus  in  illo  dolores  ve- 
hementissimi,  imo  si  in  interna  cranii  facie  crescunt,  syin- 
ptomatu  irritationis  et  pressionis  cerebri;  in  his,  nervos 
e  medulla  spinali  exeuntes  premendo ,  paralyses  extre¬ 
mitatum,  imo  organorum  internorum  inducuntur. 

3.  Arthritis  systematis  vasorum  sanguiferorum. 
Vel  enim  cor  sinistrum  processu  corripitur  arthritico 
sub  forma  inflammationis  membranae  internae,  cujus  se¬ 
quela  est  metastasis  salium  arthriticorum  in  apparatum 
valvularum  stenocardiam  producens  ;  vel  arterias  co¬ 
ronarias  cum  sequentibus  symptomatibus  anginae  pe¬ 
ctoris,  quae  etiam  asphyxia  cordis  audit ;  (S  c  h  b  n  1  e  i  n) 
—  vel  denique  arteriae  aliae  praeprimis  extremitatum 
inferiorum.  Ossificationes  vasorum  et  gangraena  partium 
vicinarum  exitus  sunt  communes  hujus  processus  mor¬ 
bosi. 

F  f'  -  /  '  .  :  n  ‘ 

4.  Blenorrhoeae  arthriticae ,  quae  in  omnihus  pro¬ 
paginibus  membranae  mucosae  occurrere  possunt. 

5.  Arthritis  organorum  parenchimatosorum,  sae¬ 
pissime  renum  et  prostratae  sub  forma  inflammationis 
calculosae. 

♦  -  .  .  t  .i  t  »  ‘  i  4 »  i  4  |  £  \  i  , 

Diagnosis. 

Diagnosis  arthritidis ,  praecipue  normalis  e  dictis 
sat  elucet.  Ne  tamen  cum  rheumatismo ,  quem  nonnul¬ 
li  ab  illa  dignoscere  perarduum]  putant;  confundatur, 
symptomata  insultus  non  solum  praesentia,  sed  etiam 
praegressa  bene  examinanda  sunt. 

Aetiologia. 

Quum  momenta  interna  et  externa  cum  ils>  quae 
in  generalibus  de  arthritidum  formis  enumerabantur,  con¬ 
veniant:  repetitionem  eorum  superfluam  censeo  solum¬ 
que  adnoto,  insultum  nonnumquam  influxu  etiam  me¬ 
chanico  provocari. 


Decursus. 

-»  .  I  A  #  i  1  4 

Morbus  totus  chronicum,  paroxysmi  singuli  mo¬ 
do  acutum ,  modo  chronicum  observant  decursum. 

Prognosis. 

In  genere  infausta  est 5  morbus  enim  pertinet  in¬ 
ter  eos,  qui  difficillime  sanantur.  Prognosim  faustiorem 
tamen  promittunt  absentia  dispositionis  haereditariae, 
evolutio  morbi  sera,  causae  facile  amovendae,  insultus 

leves  atque  intermissiones  longas  celebrantes,  forma 
normalis ,  maxime  autem  voluntas  et  perseverantia 
aegri. 

Therapia. 

Quaecumque  quoad  prophylaxim  et  reliqua  in  gene¬ 
re  dicta  sunt ,  et  hic  valent,  liestat  igitur  solummodo 
pauca  commemorare  ad  potulenta,  vestitum  et  temperatu¬ 
ram  spectantia.  Omnis  potus,  qui  systema  sanguiferum 
irritat,  non  minus  ac  omne  acidum  nocet 5  hinc  praeci¬ 
pue  vinum  acidum  novum*  Temperatura  aequabilis  mo¬ 
dice  calida  convenit.  Petant  igitur  aegri ,  si  possibile , 
regiones,  ubi  repentinae  temperaturae  et  aeris  vicissi¬ 
tudines  non  occurrunt ;  quodsi  autem  iis  impossibile  est , 
corpus  saltem  vestitu  laneo  contra  injurias  aeris  atmo- 
sphaerici  muniant. 

I.  Indicatio  morbi  totius  triplex  est : 

•  ^ 

1.  Productum  pathicum  neutrum  reddere  5 

2.  formatum  ex  organismo  educere,  hacque  ratio¬ 
ne  paroxismos  praecavere  5 

3.  formationem  producti  morbosi  novi  praecavere. 

Indicationi  primae  alkalia  respondent,  quin  tamen 
omnia  omnibus  conveniant.  Alcalia  stricte  sic  dicta, 
in  specie  subcarbonas  sodae  digestioni  languidae  ami¬ 
ca  sunt  5  terrae  vero  alkalinae,  imprimis  lapides  can¬ 
crorum  in  multo  acido  phosphorico,  eminenter  in  urinis 
conspicuo  quadrant. 

Secundae  indicationi  jam  prima  pro  parte  satisfa¬ 
cit;  nain  materiae  acidae  alkalibus  neutrae  redditae 
minus  irritant  faciliusque  excernuntur.  Maxime  autem 
paroxysmi  praecaventur  eliminando  materias  morbosas, 
quem  scopum  ut  assequantur  medici,  alii  diaphoreticis, 
alii  narcoticis,  alii  emeticis  etc.  principatum  tribuerant. 
Vitia  hujus  generis  methodorum  jam  prius  demonstra¬ 
bantur  5  hic  solummodo  repetere  sufficit,  medicum  ad 
nutus  naturae  monentis  adtentum  esse,  atque  modo  hoc 
modo  aliud  organon  se-  et  excretorium  adgredi  debere. 

Tertia  indicatio  in  eo  consistit,  ut  organismus  to¬ 
tus  ,  praep rimis  organa  digestioni  inservientia  debilita¬ 
ta  roborantibus  amaris,  a  mitioribus  ad  fortiora  proce¬ 
dendo,  extollatur.  Cavendum  maxime,  ne  roborantia, 
acido  in  primis  et  secundis  viis  praesente  porrigantur, 
quum  ea,  uti  pulvis  antipodagricus  de  Portland  sae¬ 
pius  jam  fecit,  apoplexiam  inducere  valeant.  —  Sol¬ 
ventia  tonica  sicut  ex  roborantibus  china  in  individuis 
decrepitis  ,  senio  confectis  viribusque  adeo  jam  delap¬ 
sis,  ut  nec  ad  formationem  et  eliminationem  producti 
morbosi  res  veniat,  ubi  potius  jam  symptomata  hydropis 
torpidi  adsunt,  unica  sunt  remedia,  quae  adhuc  salutem 
adferre  possunt,  praeprimis  si  cortex  chinae  stimulan¬ 
tibus  volatilibus,  in  specie  tincturae  nervino  -tonicae 
Bestuscheffii  copulatur, 

Sunt  adhuc  quaedam  methodi  perlustrandae.  Rho¬ 
dodendron  ,  aconitum,  praeparata  antimonii,  sulfur, 
balsamum  sulfuris  et  similia,  quae  qua  specifica  in  ar¬ 
thritide  laudantur ,  in  genere  vituperanda  sunt,  quia 
facile  gastritidi  chronicae  causandae  inserviunt.  Aliud 
specificum  —  l’eau  medicale  —  non  magis  valet,  ac  prio¬ 
ra,  nam  non  semel  arthritidem  ab  articulis  in  partes  in¬ 
ternas  propellere  visum  est.  Methodus  aCadetdeV  a  u  x 
crisim  cutaneam  colliquativara  reddit,  organorum  dige¬ 
stionis  debilitatem  auget,  imo  paralysim  systematis  ner- 

vorum  abdominalium  inducere  potest.  Majori  utilitati 
est  methodus  inunctoria,  a  Rust  commendata  et  ad¬ 
hibita  aegris  junioribus,  robustis,  plethoricis.  De  aquis 
denique  mineralibus  sequentia  valent.  Aquae  salinae 
(ex  solventibus  acidulae  carbonicae ,  Hartmann) 
in  specie  thermae  a  pluribus  sine  discrimine  laudantur. 
Quamvis  non  dubitandum  sit,  quin  saepe  salutem  adfe- 
rant,  nihilominus  tamen  non  omnibus  conveniunt.  Nam 
aegri  fortes,  plethorici,  congestione  frequente  versus 
organa  superiora  laborantes,  eas  non  ferunt;  arthritis 
enim  ex  articulis  quitlem  evanescit ,  congestio  autem 
augetur  et  metastasis  producti  arthritici  in  organa  cra¬ 
nii  et  thoracis  producitur;  Vere  divina  remedia  sunt  in 
exitibus  arthritidis:  in  contracturis,  anchylosibus,  pa¬ 
ralysi,  si  systema  sanguiferum  non  irritabile,  copia 
sanguinis  exigua  est  et  ubi  potius  symptomata  nervosa 
intercurrunt.  Pertinent  huc  aquae  Carolinae  e  thermis 
et  Kissingensis  e  frigidis.  — •  Aquae  e  muria  (Solenbii- 
der)  in  complicatione  arthritidis  cum  scrophulosi,  ma¬ 
ximas  vero  in  individuis  cute  tenera ,  lacile  sudante  , 
magna  musculorum  irritabilitate  praeditis  laudes  meren¬ 
tur.  Aquae  hydrothionicae  in  formis  arthritico  —  impc- 
tiginosis ;  ferratae  in  morbo  inveterato  exhaustioneque, 
insultibus  vehementibus,  frequentibus  aut  cura  perver¬ 
sa  inducta,  utiles  sunt.  Neutrae  tandem  aquae  (vide 
Kaiser:  „ tabulae  memoriales^)  quarum  repraesen¬ 
tantem  thermas  Gastunenses  novimus  ,  miracula  edunt 
in  arthriticis  senio  confectis. 

II.  Therapia  formarum  singularum : 

A.  Arthritidis  regularis. 

Curam  paroxysmorum  character  reactionis  localis 
et  universalis  dirigit»  Character  erethicus  (subinilam- 
matorius)  methodum  utpluriinum  exspcctativam  expo- 

scit.  Artus  dolentes,  leniter  tecti  quietissime  tenean¬ 
tur  et  stupa  cannabina  vel  linea  vel  strophio  lineo  be¬ 
ne  siccato  et  calefacto  obvoluti  foveantur.  Regimen  sit 
antiphlogisticum  potulentaque  semper  tepida  porrigan¬ 
tur.  Character  autem  synochalis  moderandus  est  vel  anti- 
phlogisticis  vel  narcoticis.  Priores  in  usum  vocantur, 
si  symptomata  altiorem  inflammationis  gradum  indicant  5 
si  itaque  tumor  et  rubor  notabiles ,  doloresque  vehe- 
mentissiini  sunt.  E  penu  narcoticorum  decoctum  capsu¬ 
larum  papaveris  somniferi  cum  seminibus  lini  pro  fo¬ 
mentis  adhibetur. 

Reactioni  universali  methodus  antiphlogistica  op¬ 
ponitur  ,  nec  exceptis  phlebotomiis  5  cum  summa  tamen 
cautela,  ne  medicus  pulsu  duro  et  tenso  urinisque 
flammeis  vesperi  ( tempore  nimirum  exacerbationis) 
observatis  ad  depletiones  sanguinis  seducatur,  febrim 
hac  ratione  infringat  processumque  morbosum  ad  inte¬ 
riora  depellat.  Phlebotomia  solummodo  exposcitur,  si 
etiam  tempore  remissionis  (matutino)  ista  signa  non 
cessant»  Diaeta  sit  simul  parcissima,  potulenta  refri¬ 
gerantia,  medicamenta  interna  e  penu  eccoproticorum. 

Si  character  torpidus  est,  cura  topica  et  univer¬ 
salis  evolutionem  paroxysmi  sibi  proponit»  Huic  scopo 
inserviunt,  remedia  systema sanguiferum  stimulantia,  jun¬ 
cta  cum  iis ,  quae  systema  nervorum  sollicitatum  so¬ 
piunt.  Huc  pertinent  praecipue  fomenta  a  Bradi  e r 
commendata  (Schonlei  n)  externe ,  tinctura  gen¬ 
tianae  composita,  aut  aliae  balsama  tenentes  interne 
adhibitae,  quae  viribus  vitalibus  collapsis  cum  stimu¬ 
lantibus  junguntur.  His  adnumeratur  camphora,  prae¬ 
parata  ammonii ,  sulfuris  et  victus  nutriens,  imo  irri¬ 
tans  et  talia  potulenta  e.  g.  Punsch.  Sub  hac  cura  ple¬ 
rumque  stadium  criseos  intrat. 

B.  Arthritidis  anomalae. 

a)  Retrogradae .  Arthritis  vel  repente  vel  sensiin 
partes  externas  relinquit.  In  utroque  casu  sumini  mo¬ 
menti  est,  eam  ad  artus  relictos  revocare,  idquod  ibi 
sinapismus,  vesicans,  aqua  fervens,  linimentum  ex 
ammonio  et  pinguedine}  hic  irritantia  mitioia,  fiictio 
cum  panno  laneo  et  linimento  volatili,  cum  petroleo 
et  pinguedine  etc.  valent} 

b)  arthralgiae  anomalae .  Haec  exposcit  irrita¬ 
menta  externa  et  interna.  Prioribus  accensebis  invo¬ 
lutionem  artuum  stupa  cannabina,  strophio  lineo, 
panno  etc.}  posterioribus  guajacum  et  alia,  quae  irri¬ 
tationem  systematis  sanguiferi  et  validas  excretiones 
adferunt.  Symptomatibus  gastricis  praesentibus  guaja- 
co  emeticum  praemittitur; 

c)  affectionis  arthriticae  columnae  vertebralis. 
Stadio  primo  antiphlogosis  topica ,  unguentum  mercu- 
riale  et  cataplasmata  emollientia;  serius  in  paralysi 
irritantia .  imo  moxa  indicantur; 

d)  arthritidis  cephalicae.  Tophis  nondum  for¬ 
matis  morbo  opponitur  involutio  capitis,  fomenta  ca¬ 
lida  et  methodus  derivans;  illis  autem  jam  praesenti¬ 
bus  praeter  methodum  inunctoriam  nondum  sat  confir- 
matam  nil  facere  restat } 

e}  arthritidis  cordis.  Salus  nonnisi  in  principio 
speranda  est}  metastasis  producti  arthritici  semel  jam 

facta  curam  radicalcm  denegat  5  sit  igitur  dein  solum 
p alliati va :  antiphlogosis  topica  ,  praeprimis  derivans 
et  quidem  in  regione  cordis ;  interne  diaphoretica  et 
diuretica  ordinentur; 

i  A 

f)  diarrhoeae  arthriticae ,  cui  sopiendae  demul¬ 
centia  cum  alcaliis  et  narcoticis  ,  excepto  opio,  paria 
sunt.  Virtutem  nominatorum  adjuvant  balnea  caustica, 
vaporosa : 

* 

g)  affectionis  arthriticae  viarum  respiratoriarum. 
In  omni  casu  cura  sit  sequens :  irritatio  vehemens  nar¬ 
coticis  ,  straraonio ,  hyosciamo ,  cicuta  (non  opio)  so¬ 
piatur  et  diaphoresis  sulfure  interne  et  externe  in  di¬ 
versis  formis  et  praeparatis  augeatur.  Utraque  remedia 
adminiculum  habent  in  irritamentis  cutis,  vesicantibus 
nempe,  unguento  Autenriethi  etc.  Quibus  hydro- 
thorax  minatur  senibus,  diaphoretica  cum  diureticis  or¬ 
dinentur.  Denique  non  praetervidenda  est  actio  emi¬ 
nens  vaporum,  quales  in  thermis  inveniuntur; 

h)  hlennorrhoeae  viarum  urinalium .  Formationi 
acidorum  praevalenti  alcalia  opponuntur ;  irritatione 
autem  praesente  narcotica,  lenientia  et  balnea  emol¬ 
lientia;  inflammatione  antiphlogistica  prius  adhibentur. 


Inflammationes  arthriticae ,  sive  primariae  sive 
secundariae  decursu  suo  rapido  terribiles  sunt.  Cura 
earum  jam  ab  omni  initio  sit  strenue  antiphlogistica, 
cui  ob  acidum  copiosum  alcalia ,  ob  irritationem  vali¬ 
dam  narcotica  adduntur.  Inflammatione  per  schematis¬ 
mum  orta  affectio  ad  partes  relictas  modo  jam  noto  re¬ 
vocanda  est. 

Cura  recidivarum  sic  et  concretionum  in  artubus 
diversa  est  secundum  diversum  stadium.  Partes  in  sta¬ 
dio  adhuc  irritationis  versantes  antiphlogosi  topica 
tractentur  ,  cataplasmatibus  puta  emollientibus  et  bal¬ 
neis  tepidis.  Si  irritatio  ultima  disparuit,  dein  tempus 
est  irritantia  caute  adhibendi,  inter  quae  usus  taitaii 
emetici ,  balnea  vaporosa  et  Douche  excellunt. 


i 


VIII. 


Libri  medici  populares  non  interdicendi  sunt. 

IX. 


Sedes  morbi  ex  functione  organi  laesa  utplurimum  di¬ 


gnoscenda. 


X. 


wl  J 


Non  datur  arthritis  acuta,  sed  omnis  arthritis  est  chro¬ 
nica. 


XI. 


Variola  tutoria  inter  momentosissimas,  quas  fecit  me¬ 
dicina  inventiones ,  pertinet. 


XII. 


In  inquisitione  forensi  medica,  quaestiones  proferre  me¬ 
dici  est,  non  judicis. 

